CELEX: 32019R0985
Language: ro
Date: 2019-06-17 00:00:00
Title: Regulamentul (UE) 2019/985 al Consiliului din 17 iunie 2019 de abrogare a Regulamentului (UE) 2018/1001 privind măsuri restrictive având în vedere situația din Republica Maldivelor

18.6.2019   
               
               
                  RO
               
               
                  Jurnalul Oficial al Uniunii Europene
               
               
                  L 160/1
               
            
         REGULAMENTUL (UE) 2019/985 AL CONSILIULUI
         din 17 iunie 2019
         de abrogare a Regulamentului (UE) 2018/1001 privind măsuri restrictive având în vedere situația din Republica Maldivelor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 215,
         având în vedere Decizia (PESC) 2019/993 a Consiliului din 17 iunie 2019 de abrogare a Deciziei (PESC) 2018/1006 privind măsuri restrictive având în vedere situația din Republica Maldivelor (1),
         având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
         întrucât:
         
                     (1)
                  
                  
                     La 16 iulie 2018, Consiliul a adoptat Decizia (PESC) 2018/1006 (2) privind măsuri restrictive având în vedere situația din Republica Maldivelor. Respectiva decizie prevede, între altele, înghețarea fondurilor și a resurselor economice ale anumitor persoane, entități sau organisme responsabile de subminarea statului de drept sau de obstrucționarea găsirii unei soluții politice incluzive în Republica Maldivelor, precum și ale persoanelor și entităților responsabile de abuzuri sau de încălcări grave ale drepturilor omului în Republica Maldivelor.
                  
               
                     (2)
                  
                  
                     Regulamentul (UE) 2018/1001 al Consiliului (3) pune în aplicare măsurile prevăzute în Decizia (PESC) 2018/1006.
                  
               
                     (3)
                  
                  
                     La 17 iunie 2019, Consiliul a adoptat Decizia (PESC) 2019/993 de abrogare a Deciziei (PESC) 2018/1006 a Consiliului.
                  
               
                     (4)
                  
                  
                     Aceste măsuri intră sub incidența tratatului și, prin urmare, este necesară o acțiune de reglementare la nivelul Uniunii, în special pentru a se asigura aplicarea lor uniformă în toate statele membre.
                  
               
                     (5)
                  
                  
                     Prin urmare, Regulamentul (UE) 2018/1001 ar trebui abrogat în consecință,
                  
               ADOPTĂ PREZENTUL REGULAMENT:
         
            Articolul 1
            Regulamentul (UE) 2018/1001 se abrogă.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptat la Luxemburg, 17 iunie 2019.
            
               
                  Pentru Consiliu
               
               
                  Președintele
               
               F. MOGHERINI
            
         
         
            (1)  A se vedea pagina 25 din prezentul Jurnal Oficial.
         
            (2)  Decizia (PESC) 2018/1006 a Consiliului din 16 iulie 2018 privind măsuri restrictive având în vedere situația din Republica Maldivelor (JO L 180, 17.7.2018, p. 24).
         
            (3)  Regulamentul (UE) 2018/1001 al Consiliului din 16 iulie 2018 privind măsuri restrictive având în vedere situația din Republica Maldivelor (JO L 180, 17.7.2018, p. 1).